《宿善法寺二首 其二》
宋代·孙觌

雪涨春光动，云归暮坞深。岩栖尘不到，禅貌老难侵。

野虎风生啸，哀猿月伴吟。荒鸡号五点，说尽落星心。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。